Psalterium Eadwini
Psalterium Eadwini, olim etiam "Cantuariense" nuncupatum, est magnopere pictum psalterium saeculi duodecimi, ex Eadwine, monaco Ecclesiae Christi Cantuariae (nunc Ecclesia Cathedralis Cantuariensis) appellatum, qui forte fuit administrator propositi huius libri magni et praestantis. Manuscriptum nunc in bibliotheca collegii Trinitatis Cantabrigiae servatur (MS R.17.1). Librum Psalmorum continet, in tribus linguis: Latina, Anglica antiqua, et Anglo-Normannica. Appellatum est assiduissimum manuscriptum in Anglia saeculo duodecimo productum. Per imagines, plurimum libri est exemplum modo recentiori accommodatum psalterii Traiecti ad Rhenum, exempli artis aetatis Carolingianae, quod Cantuariae quodam tempore mediaevali erat. Etiam est notissima minuta tabula unius paginae, quae Eadwine laborantem monstrat, quod inusitatissimum est, fortasse adeo imago sui. Manuscriptum scribebatur circa annos ab 1155 ad 1160, et fortasse per duo tempora laboris, unum annis 1150 et aliud annis 1160.